ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
చట్టబద్ధ ప్రకటిత గరిష్ట చిల్లర ధర వద్ద రైతులకు యూరియా అందిస్తున్నాం: శ్రీ గౌడ
దేశంలో యూరియా కొరత లేదు: శ్రీ గౌడ
అత్యవసర సరుకుల చట్టం-1955  కింద, ఎరువులను అత్యవసర సరుకుగా కేంద్ర ప్రభుత్వం ప్రకటించిందని కేంద్ర రసాయనాలు, ఎరువుల శాఖ మంత్రి శ్రీ డి.వి. సదానంద గౌడ, లిఖితపూర్వక సమాధానం రూపంలో రాజ్యసభకు వెల్లడించారు. ఎరువుల  ఆదేశం-1985, ఎరువుల  ఆదేశం-1973ను కూడా ఈసీఏ కింద ప్రకటించిందని తెలిపారు. ఎరువులు బ్లాక్ మార్కెట్కు తరలిపోకుండా, ప్రకటించిన గరిష్ట చిల్లర ధరకే అమ్మేలా భరోసా కల్పించడానికి రాష్ట్ర ప్రభుత్వాలకు తగిన అధికారాలు ఇచ్చామని సభకు వెల్లడించారు. తనిఖీలు, జప్తులు చేయడానికి; ఎఫ్సీవో-1985, ఈసీఏ-1955 నిబంధనలు ఉల్లంఘించినవారిని శిక్షించడానికి కూడా రాష్ట్ర ప్రభుత్వాలకు అధికారాలు ఇచ్చామన్నారు.
చట్టబద్ధ ప్రకటిత గరిష్ట చిల్లర ధరకే రైతులకు యూరియా అందిస్తున్నట్లు మంత్రి వెల్లడించారు. 45 కిలోల యూరియా సంచి ధర  రూ.242; 50 కిలోల సంచి ధర  రూ.268గా తెలిపిన మంత్రి, రైతులందరికీ రాయితీ ధరలకే యూరియా అందుతోందన్నారు.
రైతులు మార్కెట్లో అధిక ధరలకు యూరియా కొంటున్నట్లు ఏ రాష్ట్ర ప్రభుత్వం నుంచి కేంద్ర ఎరువుల విభాగానికి సమాచారం అందలేదని మంత్రి రాజ్యసభకు వెల్లడించారు. దేశంలో యూరియా కొరత లేదని మంత్రి గౌడ తన లిఖితపూర్వక సమాధానంలో ప్రకటించారు.
ప్రధాన మంత్రి కార్యాలయం
ప్రధాన మంత్రి ని కలుసుకొన్న బాంగ్లాదేశ్ విదేశాంగ మంత్రి
ప్రధాన మంత్రి శ్రీ నరేంద్ర మోదీ తో బాంగ్లాదేశ్ విదేశీ వ్యవహారాల శాఖ మంత్రి డాక్టర్ ఎ.కె. అబ్దుల్ మోమెన్ నేడు భేటీ అయ్యారు.
డాక్టర్ అబ్దుల్ మోమెన్ విదేశాంగ మంత్రి గా నియమితులైనందుకు ఆయన ను ప్రధాన మంత్రి అభినందించారు. ఆయన తన మొట్టమొదటి విదేశీ పర్యటన కు భారతదేశాన్ని ఎంపిక చేసుకొన్నందుకు కూడా ఆయన ను ప్రధాన మంత్రి ప్రశంసించారు.
ద్వైపాక్షిక సంబంధాల లో ఇటీవల చోటు చేసుకొన్న పరిణామాల ను ప్రధాన మంత్రి దృష్టి కి డాక్టర్ అబ్దుల్ మోమెన్ తీసుకు వచ్చారు.
గత కొన్ని సంవత్సరాలు గా భారత్-బాంగ్లాదేశ్ సంబంధాలు ఊర్ధ్వ ముఖం గా పయనిస్తున్నాయని ప్రధాన మంత్రి అన్నారు. ప్రధాని శేఖ్ హసీనా గారి నూతన పదవీ కాలం లో ఈ వేగ గతి మరింత గా పుంజుకొనేటట్లు బాంగ్లాదేశ్ తో భారతదేశం కలసి అంకిత భావం తో పని చేస్తుందని శ్రీ మోదీ పునరుద్ఘాటించారు.
(
ప్రధాన మంత్రి కార్యాలయం
సౌదీ అరేబియా క్రౌన్ ప్రిన్స్ మొహమ్మద్ బిన్ సల్మాన్ తో టెలిఫోన్ ద్వారా సంభాషించిన ప్రధాన మంత్రి
ప్రధాన మంత్రి శ్రీ నరేంద్ర మోదీ కింగ్ డమ్ ఆఫ్ సౌదీ అరేబియా క్రౌన్ ప్రిన్స్ శ్రీ మొహమ్మద్ బిన్ సల్మాన్ తో ఈ రోజు న టెలిఫోన్ ద్వారా సంభాషించారు. నేతలు ఇరువురూ సిఒవిఐడి-19 ప్రపంచవ్యాప్త వ్యాధి దరిమిలా ఉత్పన్నమైన పరిస్థితి ని గురించి చర్చించారు.
ఈ ప్రపంచవ్యాప్త సవాలును సమర్ధం గా ఎదుర్కొని, దీని ని అధిగమించేందుకు సమష్టి ప్రయత్నాల ను చేపట్టవలసిన అవసరం ఉందని ప్రధాన మంత్రి నొక్కి వక్కాణించారు. ఈ వ్యాధి లక్షల కొద్దీ ప్రజల ఆరోగ్యాన్ని మరియు క్షేమాన్ని ప్రభావితం చేయడం ఒక్కటే కాకుండా, ప్రపంచం లో అనేక ప్రాంతాల లో ఆర్థిక వ్యవస్థ పై ప్రతికూల ప్రభావాన్ని ప్రసరించే బెదరింపు ను కూడా సృష్టిస్తోందని ఆయన అన్నారు.
ఈ సందర్భం లో ప్రధాన మంత్రి ఎస్ఎఎఆర్సి  సభ్యత్వ దేశాల తో ఒక వీడియో కాన్ఫరెన్స్ ను భారతదేశం నిర్వహించినట్లు ప్రస్తావించారు.
ఇటువంటి ఒక కసరత్తునే జి20 సభ్యత్వ దేశాల నాయకుల తో జరపాలని ఉభయ నేతలు అంగీకరించారు. ప్రస్తుతం సౌదీ అరేబియా జి20 అధ్యక్ష స్థానం లో ఉంది. జి20 సభ్యత్వ దేశాల నాయకుల సమావేశాన్ని నిర్వహించినట్లయితే అది కోవిడ్-19 తాలూకు సవాళ్ళ ను పరిష్కరించేందుకు నిర్ధిష్ట చర్యల పై చర్చించడం తో పాటు, ప్రపంచ జనాభా లో విశ్వాసాన్ని ప్రోది చేయగలదని కూడా వారు ఇరువురూ అభిప్రాయపడ్డారు.
ఈ విషయం లో తమ తమ అధికారులు సన్నిహిత సంప్రతింపులు జరపడాన్ని కొనసాగించాలని క్రౌన్ ప్రిన్స్ మరియు ప్రధాన మంత్రి నిర్ణయించారు.
మానవ వనరుల అభివృద్ధి మంత్రిత్వ శాఖ
నూతన విద్యా విధానం 2020 తో విద్యా రంగంలో ప్రపంచ అగ్రగామి దేశంగా భారత్ మారుతుంది.. కేంద్ర విద్యా శాఖ మంత్రి శ్రీ ధర్మేంద్ర ప్రధాన్
ఎన్సిఇఆర్టి 61వ వ్యవస్థాపక దినోత్సవంలో వర్చువల్ గా పాల్గొన్న మంత్రి
నూతన విద్యా విధానం 2020 తో విద్యా రంగంలో ప్రపంచ అగ్రగామి దేశంగా భారత్ మారుతుందని కేంద్ర విద్య, నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ అన్నారు. విద్యా విధానంలో తీసుకుని వచ్చిన మార్పుల వల్ల భారతదేశం విద్యా రంగంలో ప్రపంచ జ్ఞాన సూపర్ పవర్గా నిలుస్తుందని ఆయన అన్నారు. వీడియో కాన్ఫరెన్సింగ్ ద్వారా ఎన్సిఇఆర్టి61 వ వ్యవస్థాపక దినోత్సవ కార్యక్రమంలో ఆయన పాల్గొన్నారు. కార్యక్రమంలో కార్యక్రమంలో విద్యా శాఖ సహాయ మంత్రి శ్రీ సుభాష్ సర్కార్, విద్యాశాఖ సహాయ మంత్రి డాక్టర్ రాజ్ కుమార్ రంజన్ సింగ్ , మంత్రిత్వ శాఖ ,ఎన్సిఇఆర్టి సీనియర్ అధికారులు పాల్గొన్నారు.
విద్య నాణ్యతను మెరుగుపరచడంలో ఎన్సిఇఆర్టి కృషిని శ్రీ ధర్మేంద్ర ప్రధాన్ ప్రశంసించారు. ఎన్సిఇఆర్టి సాధించిన ప్రగతిని గుర్తు చేసిన మంత్రి కోవిడ్ సమయంలో పాఠశాల విద్యా అంశాల్లో సంస్థ అమలు చేసిన కార్యక్రమాలు ప్రజలకు ప్రయోజనం కలిగించాయని చెప్పారు. విద్యార్థులు నష్టపోకుండా చూడడానికి ఎన్సిఇఆర్టి ప్రత్యామ్నాయ విద్యా సంవత్సరానికి రూపకల్పన చేసిందని చెప్పారు. ప్రభుత్వం తీసుకుని వచ్చిన నూతన విద్యా విధానాన్ని అమలు చేసి విద్యా రంగంలో సమూల మార్పులు తీసుకుని రావడానికి ఎన్సిఇఆర్టి తగిన చర్యలను అమలు చేయాలని మంత్రి సూచించారు.
ఎన్సిఇఆర్టి కి అభినందనలు తెలిపిన విద్యా శాఖ సహాయ మంత్రి శ్రీ సుభాష్ సర్కార్ మూడు హంసల గుర్తు ప్రాముఖ్యతను వివరించి 'విద్య ద్వారా శాశ్వతమైన జీవితం' అనే అంశానికి సంస్థ ప్రాధాన్యత ఇస్తున్నదని అన్నారు. పరిశోధన, అభివృద్ధి, శిక్షణా రంగాలలో ఎన్సిఇఆర్టి సాధించిన ప్రగతికి శిక్షణ పొందిన 42 లక్షల మంది ఉపాధ్యాయులు నిదర్శనమని అన్నారు. ఆత్మ నిర్భర్ భారత్, నైపుణ్య భారత్ నిర్మాణంలో విద్యను వృత్తి విద్యతో అనుసంధానం చేసి అందించే విద్య కీలకంగా ఉంటుందని ఆయన పేర్కొన్నారు. నూతన విద్యా విధానంతో నవ భారత నిర్మాణం సాధ్యమవుతుందన్న ప్రధానమంత్రి వ్యాఖ్యలను ఆయన గుర్తు చేశారు. ఈ అంశంలో ఎన్సిఇఆర్టి గురుతర భాధ్యతను నిర్వర్తించవలసి ఉంటుందని అన్నారు.
డాక్టర్ రాజ్కుమార్ రంజన్ సింగ్ మాట్లాడుతూ స్థాపక దినోత్సవం సందర్భంగా గతంలో సాధించిన ప్రగతిని ఆత్మపరిశీలన చేసుకొని భవిష్యత్తు కోసం ప్రణాళికలు సిద్ధం చేసుకోవాలని అన్నారు. పరిస్థితులకు అనుగుణంగా ఎన్సిఇఆర్టి విద్యా రంగంలో మార్పులను అమలు చేస్తున్నదని అన్నారు. కొత్త పాఠ్యాంశాల ద్వారా అభ్యాసకులు ప్రయోజనం పొంది స్వస్త్ భారత్ నిర్మాణంలో తమ వంతు యాత్ర పోషించాలని సూచించారు.
ఆరు దశాబ్దాల కాలంలో సంస్థ సాధించిన విజయాలను ఎన్సిఇఆర్టి డైరెక్టర్  వివరించారు. జాతీయ సంస్థగా కౌన్సిల్ పాఠశాల విద్యలో శ్రేష్ఠత, సమానత్వం , సమగ్రత మరియు నాణ్యతను ప్రోత్సహించడానికి కట్టుబడి ఉందని అన్నారు. పరిశోధన, పాఠ్యాంశాల అభివృద్ధి, సిలబస్, పాఠ్యాంశాలు, శిక్షణాకార్యక్రమాలను ప్రత్యక్షంగా మరియు ఆన్లైన్ మోడ్లలో ఎన్సిఇఆర్టి నిర్వహిస్తోంది. నేషనల్ అచీవ్మెంట్ సర్వే ద్వారా విద్యార్థుల ప్రతిభను సంస్థ అంచనా వేసింది. అభ్యాస ఫలితాల అభివృద్ధి, పాఠశాల విద్య అన్ని దశల కోసం అన్ని పాఠ్యాంశాలలో ఇ-కంటెంట్లను సిద్ధం చేసింది.
ఎన్సిఇఆర్టి అధికారిక యూట్యూబ్ ద్వారా అన్ని విభాగాల అధ్యాపకులు, సిబ్బంది మరియు ఇతర ఆహ్వానితులందరూ ఈ కార్యక్రమానికి ఆన్లైన్లో హాజరయ్యారు. కార్యక్రమం కోవిడ్ అనుగుణ నిబంధనలతో నిర్వహించబడింది.
'డిక్షనరీ ఆఫ్ సోషియాలజీ' పేరుతో ఇంగ్లీష్, హిందీ మరియు ఉర్దూ, సోషియాలజీలోని నిబంధనలను వివరిస్తూ రూపొందించిన ఎన్సిఇఆర్టి ప్రచురణను కార్యక్రమంలో విడుదల చేశారు.
సమాచార, ప్రసార మంత్రిత్వ శాఖ
'స్వాతంత్య్ర అమృత మహోత్సవం' ఉస్తావలలో భాగంగా ఆర్ ఓ బి ఆద్వర్యంలో ఛాయా చిత్ర ప్రదర్శన
దేశానికి స్వాతంత్య్రం వచ్చి 75 సంవత్సరాలు పూర్తవుతున్న సందర్భంగా 'స్వాతంత్య్ర అమృత మహోత్సవం' పేరిట కేంద్ర ప్రభుత్వం నిర్వహిస్తున్న ఉత్సవాలలో భాగంగా కేంద్ర సమాచార ప్రసార మంత్రిత్వ శాఖ కు చెందిన రీజినల్ ఔట్ రీచ్ బ్యూరో ఈ రోజు హైదరాబాద్ సిజిఓ టవర్స్ కవాడిగూడలో చాయాచిత్ర ప్రదర్శన ఏర్పాటు చేసింది.
ఆదాయపు పన్ను అప్పీలేట్, ట్రిబ్యునల్ జ్యుడిషియల్ సభ్యురాలు శ్రీమతి మాధవి దేవి జ్యోతి ప్రజ్వలన చేసి ఈ ప్రదర్శనను ప్రారంభించారు. అనంతరం మాధవి దేవి మాట్లాడుతూ, ఇటువంటి ప్రదర్శనలు, కార్యక్రమాలు మనలో, మన భారతదేశ అద్భుతమైన చరిత్ర మరియు సంస్కృతిని తెలుసుకొని మనలోని దేశ భక్తి, జాతీయ భావాన్ని పెంపొందేందుకు సహాయపడతాయని తెలిపారు.
ఈ కార్యక్రమంలో శ్రీ ఎస్.వెంకటేశ్వర్ పిఐబి, డైరెక్టర్ జనరల్ సౌత్ ప్రసంగిస్తూ, భారతదేశంలో బ్రిటిషు పాలకులకు వ్యతిరేకంగా మార్చి 12, 1930 న మహాత్మా గాంధీ దండి యాత్రను ప్రారంభించారు. ఈ రోజును పురస్కరించుకొని ఏర్పాటు చేసిన ఈ ప్రదర్శన లో స్వాతంత్య్ర ఉద్యమంలో పాల్గొన్న స్వాతంత్ర్య సమరయోధుల పాత్ర, గత 75 సంవత్సరాలలో స్వాతంత్య్ర ఉద్యమానికి సంబంధించిన ముఖ్యమైన ఘట్టాలకు చెందిన ఛాయా చిత్రాలను ఈ ప్రదర్శనలో ఏర్పాటు చేశారు.
పిఐబి & ఆర్ఓబి సంచాలకులు శ్రీమతి శృతి పాటిల్ మాట్లాడుతూ, 'స్వాతంత్ర అమృత మహోత్సవం 'లో భాగంగా కేంద్ర సమాచార ప్రసార మంత్రిత్వ శాఖకు చెందిన ఆర్ఒబి కి చెందిన క్షేత్ర కార్యాలయాలు వరంగల్, నిజామాబాద్, నల్గొండ లలో కూడా పలు ఛాయా చిత్ర ప్రదర్శనలు ఏర్పాటు చేశాయన్నారు.
యువజన వ్యవహారాలు, క్రీడల మంత్రిత్వ శాఖ
2023 మార్చి 2న 4వ జాతీయ యూత్ పార్లమెంట్ ఫెస్టివల్లో ప్రసంగించనున్న లోక్ సభ స్పీకర్ శ్రీ ఓం బిర్లా
యువజన వ్యవహారాలు, క్రీడల మంత్రి శ్రీ అనురాగ్ ఠాకూర్ కూడా కార్యక్రమంలో ప్రసంగం
"ఉత్తమ భవిష్యత్ కోసం ఆలోచనలు: ప్రపంచం కోసం భారతదేశం" అనే ఇతివృత్తంతో 4వ ఎడిషన్ నేషనల్
యూత్ పార్లమెంట్ ఫెస్టివల్, 2023
లోక్సభ స్పీకర్ శ్రీ ఓం బిర్లా 2023 మార్చి 2వ తేదీన 4వ ఎడిషన్ నేషనల్ యూత్ పార్లమెంటరీ ఫెస్టివల్  వేడుకనుద్దేశించి న్యూఢిల్లీలోని పార్లమెంట్ సెంట్రల్ హాల్లో ఉదయం 10:30 గంటలకు ప్రసంగిస్తారు. ఈ ఉత్సవంలో ముగ్గురు జాతీయ విజేతలు తమ అభిప్రాయాలను తెలియజేస్తారు. యువజన వ్యవహారాలు, క్రీడల మంత్రి శ్రీ అనురాగ్ ఠాకూర్, యువజన వ్యవహారాలు & క్రీడల శాఖ సహాయ మంత్రి శ్రీ నిషిత్ ప్రమాణిక్ కూడా ఈ కార్యక్రమంలో పాల్గొంటారు.
నేషనల్ యూత్ పార్లమెంట్ ఫెస్టివల్
నేషనల్ యూత్ పార్లమెంట్ ఫెస్టివల్  లక్ష్యం రాబోయే సంవత్సరాల్లో ప్రజా సేవలతో సహా వివిధ కెరీర్లలో చేరబోయే యువత ప్రేరణాత్మక పాత్ర పోషించడం. ఎన్ వై పి ఎఫ్ అనేది 31 డిసెంబర్ 2017న ప్రధాన మంత్రి తన మన్ కీ బాత్ ప్రసంగంలో అందించిన ఆలోచన ఆధారంగా రూపొందించబడింది. ఈ ఆలోచన నుండి ప్రేరణ పొంది, ఎన్ వై పి ఎఫ్ - 2019 మొదటి ఎడిషన్ “బీ ద వాయిస్ ఆఫ్ న్యూ ఇండియా అండ్ ఫైండ్ సొల్యూషన్స్ అండ్ ఫైండ్” అనే థీమ్తో నిర్వహించారు. 88,000 మంది యువత దీనిలో భాగస్వామ్యం అయ్యారు. నేషనల్ యూత్ పార్లమెంట్ ఫెస్టివల్ 2021 రెండవ ఎడిషన్ “ యువ ఉత్సాహ్ - నయే భారత్ కా” అనే థీమ్తో నిర్వహించారు. దీనిని వర్చువల్ మోడ్లో దేశవ్యాప్తంగా 23 లక్షల మంది యువత, వాటాదారులు వీక్షించారు. నేషనల్ యూత్ పార్లమెంట్ ఫెస్టివల్ మూడవ ఎడిషన్-2022లో 2.44 లక్షలకు పైగా యువత భాగస్వామ్యంతో “న్యూ ఇండియా వాయిస్గా ఉండండి, పరిష్కారాలను కనుగొనండి, విధానానికి సహకరించండి” అనే థీమ్తో నిర్వహించారు.
నేషనల్ యూత్ పార్లమెంట్ ఫెస్టివల్ 4వ ఎడిషన్, 2023 "ఉత్తమ భవిష్యత్ కోసం ఆలోచనలు: ప్రపంచం కోసం భారతదేశం" అనే థీమ్తో ప్రారంభం అయింది. 2023 జనవరి 25 నుండి 29 వరకు జిల్లా యూత్ పార్లమెంట్లు నిర్వహించారు. దేశవ్యాప్తంగా 150 వేదికలలో అన్ని రాష్ట్రాలు యుటీలలోని 748 జిల్లాల నుండి 2.01 లక్షల మంది యువత పాల్గొన్నారు. జిల్లా యూత్ పార్లమెంట్  1వ, 2వ స్థానం సాధించిన వారు 2023 ఫిబ్రవరి 3 నుండి 7 వరకు రాష్ట్ర యూత్ పార్లమెంట్ ఫెస్టివల్లో పాల్గొన్నారు. జిల్లా, రాష్ట్ర స్థాయి యువజన పార్లమెంటుల సందర్భంగా వివిధ అంశాలపై చర్చించారు. రాష్ట్ర యూత్ పార్లమెంట్ లో ఇరవై తొమ్మిది  విజేతలుతో కూడిన జాతీయ జ్యూరీ ముందు మార్చి ఒకటో తేదీన మాట్లాడే అవకాశం లభించింది. జ్యూరీ లో ఎంపీ లు అనురాగ్ శర్మ, శ్రీ మనోజ్ తివారీ, పాఠశాల విద్య, అక్షరాస్యత శాఖ కార్యదర్శి శ్రీ సంజయ్ కుమార్, సమాచార మరియు ప్రసార మంత్రిత్వ శాఖ సీనియర్ సలహాదారు శ్రీ కంచన్ గుప్తా ఉన్నారు.
మంత్రిమండలి
స్వాజీలాండ్ కు పన్నుల సంబంధిత సహాయాన్ని అందించడం కోసం టిఒఆర్ పై సంతకాల కు ఆమోదం తెలిపిన మంత్రివర్గం
భారతదేశానికి, స్వాజీలాండ్ కు  మధ్య టాక్స్ ఇన్స్పెక్టర్స్ విత్ అవుట్ బార్డర్స్ ప్రోగ్రామ్ లో భాగం గా స్వాజిలాండ్ కు పన్నుల సంబంధిత సహాయాన్ని అందించడం కోసం భారతీయ నిపుణుడి ని నియమించే విషయం లో టరమ్స్ ఆఫ్ రెఫరన్స్  పై సంతకాలు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
అంశం వారీగా వివరాలు
టాక్స్ ఇన్స్పెక్టర్స్ విత్ అవుట్ బార్డర్స్  ప్రోగ్రామ్ లో భాగం గా భారత ప్రభుత్వం మరియు కింగ్ డమ్ ఆఫ్ ఇస్వాతినీ ప్రభుత్వం కలసికట్టు గా ఒక భారతీయ నిపుణుడి ని ఎంపిక చేయడమైంది.
టిఒఆర్ అనేది టిఐడబ్ల్యుబి ప్రోగ్రామ్ పరిధి లో ఇస్వాతినీ కి పన్నుల సంబంధిత సహాయాన్ని అందించడం కోసం భారతీయ నిపుణుడి ని నియమించుకొనేందుకు నియమ నిబంధనల ను నిర్దేశించడం జరుగుతుంది.
ప్రధాన ప్రభావం
టిఐడబ్ల్యుబి ప్రోగ్రామ్ లో భాగం గా భారతీయ నిపుణుడి సేవలను అందుకోవడం వల్ల అభివృద్ధి చెందుతున్న దేశాల లో పన్నుల సంబంధిత వ్యవహారాల లో సామర్ధ్య నిర్మాణాన్ని సంతరించడం లో భారతదేశం అందిస్తున్నటువంటి మద్దతు కు ఒక భారీ ఉత్తేజం లభ్యం కానుంది.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అపరిష్కృత సమస్యలను పరిష్కరించేందుకు & స్వచ్ఛతను ప్రోత్సహించేందుకు నవంబర్ 2022 నుంచి ఆగస్టు 2023 వరకు ప్రత్యేక ప్రచారం 2.0ను నిర్వహించిన డిఎస్టి
ప్రభుత్వంలో స్వచ్ఛతను వ్యవస్థీకరించి, పెండెన్సీని కనీస స్థాయికి తీసుకురావాలన్న ప్రధానమంత్రి దార్శనికత నుంచి స్ఫూర్తిని పొందుతూ, 2 అక్టోబర్ నుంచి 31 అక్టోబర్ 2022 వరకు దేశవ్యాప్తంగా సాగిన ప్రత్యేక ప్రచారం 2.0 కింద స్వచ్ఛతా ప్రచార డ్రైవ్లో డిఎస్టి చురుకుగా పాలుపంచుకుంది
ప్రత్యేక ప్రచారం 2.0 కింద కృషిని ప్రచార కాలం ముగిసినప్పటికీ నవంబర్ 2022 నుంచి ఆగస్టు 2023 వరకు కొనసాగించారు. ఈ కాలంలో, శాస్త్ర &సాంకేతిక విభాగం  తన అనుబంధ/ క్షేత్రస్థాయి కార్యాలయాలు, స్వయం ప్రతిపత్తి సంస్థలతో కలిసి వివిధ అపరిష్కృత సమస్యలను క్రమబద్ధంగా పరిష్కరించడం కోసం స్వచ్ఛతా ప్రచారాన్ని కొనసాగించింది.
విభాగం, దాని సంస్థలు డిసెంబర్ 2022 - ఆగస్టు 2023వరకు సాధించిన విజయాలలో, 2,867 ప్రజా ఫిర్యాదుల పరిష్కారం, 69,656 చదరపు అడుగుల స్థలం ఖాళీ చేయడం, తుక్కును విక్రయించడం ద్వారా రూ. 1,16,94,80 ఆదాయాన్ని, 88,187 ఫైళ్ళ తొలగింపుతో పాటుగా 359 పారిశుద్ధ్య ప్రచారాలను నిర్వహించడాన్ని ముఖ్యాంశాలుగా చెప్పుకోవచ్చు.
గత ప్రచారాల లక్ష్యసాధన, విజయాలే పునాదిగా ప్రత్యేక ప్రచారం 3.0 కీలక లక్ష్యాలను సాధించేందుకు శాస్త్ర & సాంకేతిక విభాగం కట్టుబడి ఉంది.
నౌకారవాణా మంత్రిత్వ శాఖ
ప్రజా సంప్రదింపుల కోసం “ఎయిడ్స్ టు నావిగేషన్ బిల్ 2020” ముసాయిదా విడుదల చేసిన నౌకా రవాణా మంత్రిత్వ శాఖ 90 ఏళ్ల నాటి 'లైట్హౌస్ చట్టం-1927'ను మార్చడమే లక్ష్యం
ప్రభుత్వ పరిపాలనలో ప్రజల భాగస్వామ్యాన్ని, పారదర్శకతను పెంచాలన్న ప్రధాని శ్రీ నరేంద్ర మోదీ నిర్దేశానికి అనుగుణంగా, “ఎయిడ్స్ టు నావిగేషన్ బిల్ 2020” ముసాయిదాను కేంద్ర నౌకా రవాణా మంత్రిత్వ శాఖ విడుదల చేసింది. సంబంధింత వర్గాలు, సాధారణ ప్రజల నుంచి సూచనలు కోరింది.
ప్రపంచస్థాయి అత్యుత్తమ విధానాలు, సాంకేతికతను అందిపుచ్చుకోవడానికి, 'సముద్రయానానికి సహాయాల రంగం'లో భారతదేశ అంతర్జాతీయ బాధ్యతలను నెరవేర్చడానికి... దాదాపు తొమ్మిది దశాబ్దాల పాతదైన లైట్హౌస్ చట్టం-1927ను మార్చి కొత్త చట్టాన్ని తెచ్చేందుకు ఈ ముసాయిదా బిల్లును తీసుకొచ్చారు.
సముద్ర రంగానికి సంబంధించిన పురాతన వలస చట్టాలను మార్చి, ఆధునిక అవసరాలకు తగినట్లు కొత్త చట్టాలను తీసుకురావడానికి నౌకా రవాణా మంత్రిత్వ శాఖ అనుసరించిన చురుకైన విధానంలో ఈ ముసాయిదా బిల్లు ఒక భాగం అని
కేంద్ర నౌకా రవాణా శాఖ మంత్రి శ్రీ మన్సుక్ మాండవీయ  చెప్పారు. ప్రజలు, సంబంధిత వర్గాల నుంచి వచ్చే సూచనలు చట్ట నిబంధనలను బలోపేతం చేస్తాయన్నారు. సముద్రయాన రంగ అత్యాధునిక సాంకేతిక పరిజ్ఞానాన్ని నియంత్రించడమే బిల్లు లక్ష్యమని మాండవీయ వివరించారు.
వెసెల్ ట్రాఫిక్ సర్వీస్, శిక్షణ&ధృవీకరణ, అంతర్జాతీయ సమావేశాలకు సంబంధించిన ఇతర బాధ్యతల అమలు వంటి వాటి విషయంలో "డైరెక్టరేట్ జనరల్ ఆఫ్ లైట్హౌసెస్ అండ్ లైట్ షిప్స్" కు అదనపు అధికారాలను, విధులను ఈ బిల్లు కల్పిస్తుంది. వారసత్వ లైట్హౌస్ల గుర్తింపునకు, అభివృద్ధికి కూడా తోడ్పడుతుంది.
నేరాల కొత్త షెడ్యూల్; సముద్రయాన రంగానికి సహాయాలను అడ్డుకోవడంపై జరిమానాలు, కేంద్ర ప్రభుత్వం, ఇతర సంస్థలు జారీ చేసిన ఆదేశాలను పాటించకపోవడంపై జరిమానాలు ముసాయిదా బిల్లులో ఉన్నాయి.
సముద్రయాన రంగం ఆధునిక సాంకేతికతో మెరుగుపడడంతో, సముద్రయానాన్ని నియంత్రించే, నిర్వహించే అధికారుల పాత్ర మారిపోయింది. అందువల్లే, లైట్హౌస్ల నుంచి సముద్రయాన ఆధునిక సహాయాల మార్పులను కొత్త చట్టం కలిగివుంది.
డైరెక్టర్ జనరల్ ఆఫ్ లైట్హౌసెస్ అండ్ లైట్షిప్స్ వెబ్సైట్ http://www.dgll.nic.in/Content/926_3_dgll.gov.in.aspx లో ముసాయిదా బిల్లును ఉంచారు. ఈ బిల్లుకు సంబంధించి, పౌరులు వారి సలహాలు, అభిప్రాయాలను atonbill2020[at]gmail[dot]com కు, ఈనెల 24వ తేదీలోగా పంపవచ్చు.
(
రక్షణ మంత్రిత్వ శాఖ
డీఆర్డీవో రూపొందించిన యాంటీ ట్యాంక్ గైడెడ్ మిస్సైళ్లు హెలినా, ధృవాస్త్ర పరీక్షలు విజయవంతం
యాంటీ ట్యాంక్ గైడెడ్ మిస్సైళ్లయిన హెలినా , ధృవాస్త్ర కు అత్యాధునిక తేలికపాటి హెలికాఫ్టర్  నుంచి ఎడారిలో సంయుక్త వినియోగ పరీక్షలు నిర్వహించారు. ఈ క్షిపణులను స్వదేశీ పరిజ్ఞానంతో డీఆర్డీవో అభివృద్ధి చేసింది.
ఈ క్షిపణుల కనిష్ట, గరిష్ట స్థాయుల సామర్థ్యాలను తెలుసుకునేందుకు ఐదుసార్లు పరీక్షలు జరిపారు. వాస్తవమైన, కదిలే లక్ష్యాలపైకి ఆకాశంలో ఎగురుతున్న విమానాల నుంచి క్షిపణులను ప్రయోగించారు. అస్థిరంగా కదిలే ట్యాంకులపైకి వార్హెడ్లతో కూడిన క్షిపణులను కూడా కొన్నిసార్లు ప్రయోగించారు. ఎగురుతున్న హెలికాఫ్టర్ నుంచి కూడా కదులుతున్న లక్ష్యంపైకి ఒక ప్రయోగం చేపట్టారు.
హెలినా, ధృవాస్త్ర క్షిపణులు మూడో తరానికి చెందినవి. లాక్ ఆన్ బిఫోర్ లాంచ్  వ్యవస్థతో కూడిన వీటితో నేరుగా లేదా గగనతలం నుంచి దాడి చేయవచ్చు. ఎలాంటి వాతావరణంలోనైనా, రాత్రయినా, పగలయినా పని చేస్తాయి. సాంప్రదాయ కవచంతోపాటు, పేలుడు ప్రతిస్పందన కవచంతో కూడిన యుద్ధ ట్యాంకులను ధ్వంసం చేయగలవు. ఇవి ప్రపంచంలోనే అత్యంత అత్యాధునిక ట్యాంకు విధ్వంసక క్షిపణులు. సైన్యం అమ్ములపొదిలో చేరడానికి సిద్ధంగా ఉన్నాయి.
క్షిపణుల ప్రయోగం విజయవంతంపై డీఆర్డీవో, సైన్యం, వాయుసేనను రక్షణ శాఖ మంత్రి శ్రీ రాజ్నాథ్ సింగ్ అభినందించారు. ఈ ప్రయోగాల్లో పాల్గొన్న సిబ్బందిని రక్షణ శాఖ ఆర్&డీ విభాగం కార్యదర్శి, డీఆర్డీవో ఛైర్మన్ సతీష్ రెడ్డి ప్రశంసించారు.
విద్యుత్తు మంత్రిత్వ శాఖ
బిహార్ లోని కోయిల్వార్ లో  రూ.1.64 కోట్ల విలువ గల ఆర్ఇసి సిఎస్ఆర్ ప్రాజెక్టును ప్రారంభించిన కేంద్ర విద్యుత్ మంత్రి
కేంద్ర విద్యుత్, పునరుత్పాదక ఇంధన వనరుల శాఖ సహాయ మంత్రి  శ్రీ ఆర్ కె సింగ్ బిహార్ లోని కోయిల్వార్ లో  ఆర్ఇసి  కార్పొరేట్ సామాజిక బాధ్యతల కింద చేపట్టిన రూ.1.64 కోట్ల విలువ గల ప్రాజెక్టులను వీడియో కాన్ఫరెన్సింగ్ ద్వారా శుక్రవారం ప్రారంభించారు. వీటిలో 8 పిసిసి రోడ్ల్ నిర్మాణం, 3 ఎల్ఇడి/ సోలార్, హై మాస్ట్ దీపాల నిర్మాణం, 3 కమ్యూనిటీ ప్రాజెక్టుల నిర్మాణం సహా మొత్తం 14 ప్రాజెక్టులున్నాయి. భోజ్ పూర్ జిల్లాకు చెందిన కోయిల్వార్ బ్లాక్ లోని గ్రామాల్లో మౌలిక సదుపాయాలు మెరుగుపరచడం, అభివృద్ధి పథకాలు చేపట్టడం ఈ ప్రాజెక్టు ప్రధాన లక్ష్యం. ఆర్ఇసి సిఎండి శ్రీ ఎస్.కె.గుప్తా, డైరెక్టర్  శ్రీ అజయ్ చౌధురి, ఇడి శ్రీ ఆర్.లక్ష్మణన్, ఐఏఎస్, జిల్లా అధికారులు, కోయిల్వార్ కు చెందిన ప్రజలు ఈ కార్యక్రమంలో పాల్గొన్నారు.
గణాంకాలు- కార్యక్రమాల అమలు మంత్రిత్వ శాఖ
ఎంపీలాడ్స్, 2023పై సవరించిన మార్గదర్శకాలను విడుదల చేసిన స్టాటిస్టిక్స్, ప్రోగ్రామ్ ఇంప్లిమెంటేషన్ మంత్రిత్వ శాఖ సహాయ మంత్రి రావు ఇంద్రజిత్ సింగ్
ఎంపీలాడ్స్ కింద నిధుల వినియోగంపై సవరించిన విధానాల కొత్త వెబ్ పోర్టల్ను కూడా ప్రారంభించిన
మంత్రి రావు ఇంద్రజిత్ సింగ్ .
స్టాటిస్టిక్స్, ప్రోగ్రామ్ ఇంప్లిమెంటేషన్ మంత్రిత్వ శాఖ  సహాయ మంత్రి  రావు ఇంద్రజిత్ సింగ్ ఫిబ్రవరి 22న పార్లమెంటు సభ్యుల స్థానిక ప్రాంత అభివృద్ధి పథకం -2023పై సవరించిన మార్గదర్శకాలను విడుదల చేశారు. మంత్రి ఎంపీలాడ్స్ కింద నిధుల వినియోగంపై సవరించిన విధానాల అమలు కోసం కొత్త వెబ్-పోర్టల్ను ప్రారంభించారు. కొత్త ఎంపీలాడ్స్ మార్గదర్శకాలు, వెబ్ పోర్టల్ 2023 ఏప్రిల్ ఒకటో తేదీ నుండి అమలులోకి వస్తాయి.
స్థానిక అవసరాల ఆధారంగా నాణ్యమైన మెరుగైన సామజిక సంపదను సృష్టించడానికి ప్రాధాన్యతనిస్తూ అభివృద్ధి సంబంధమైన పనులను సిఫార్సు చేసేందుకు గౌరవనీయులైన పార్లమెంటు సభ్యులకు వీలు కల్పించడం ఎంపీలాడ్స్ పథకం లక్ష్యం. సవరించిన మార్గదర్శకాలు, మారుతున్న అవసరాలకు అనుగుణంగా అభివృద్ధి పనులను సిఫార్సు చేయడానికి గౌరవ ఎంపీలు ప్రారంభించేందుకు వీలుగా పథకం పరిధిని విస్తృతం చేయడం లక్ష్యంగా పెట్టుకుంది; ఎంపీ లాడ్ పథకం పనితీరు, అమలు, పర్యవేక్షణను మెరుగుపరచడంపై దృష్టి సారిస్తుంది.
సవరించిన ఎంపీ లాడ్స్ మార్గదర్శకాలు, వెబ్-పోర్టల్ను ప్రారంభించడంతోపాటు, ఎంఓఎస్పిఐ ద్వారా 22-23 ఫిబ్రవరి 2023న కాన్స్టిట్యూషన్ క్లబ్ ఆఫ్ ఇండియా, న్యూఢిల్లీలో రెండు రోజుల సదస్సు నిర్వహిస్తున్నారు. కార్యక్రమంలో రాష్ట్ర ప్రభుత్వాలు, కేంద్ర పాలిత ప్రాంతాల అధికారుల కోసం వెబ్ పోర్టల్ పాత్ర-ఆధారిత లక్షణాల పై శిక్షణ ఇస్తారు.
ఆరోగ్య, కుటుంబ సంక్షేమ మంత్రిత్వ శాఖ
అంతర్జాతీయంగా లభించిన సహాయాన్ని భారత ప్రభుత్వం వేగంగా స్వీకరించి, వెంటనే కేటాయించడంతో, రాష్ట్రాలు, కేంద్రపాలిత ప్రాంతాల్లో, కోవిడ్ నిర్వహణ కోసం కొనసాగిస్తున్న అత్యాధునిక వైద్య సంరక్షణ మరింత బలోపేతం అయ్యింది.
రాష్ట్రాలు / కేంద్రపాలిత ప్రాంతాల సామర్థ్యాన్ని పెంపొందించడం కోసం, ఇంతవరకు, 9,284 ఆక్సిజన్ కాన్సన్ట్రేటర్లు; 7,033 ఆక్సిజన్ సిలిండర్లు; 19 ఆక్సిజన్ ఉత్పత్తి ప్లాంట్లు; 5,933 వెంటిలేటర్లు / బి-పి.ఏ.పి. లతో పాటు దాదాపు 3.44 లక్షల రెమ్డెసివిర్ ఇంజక్షన్లు పంపిణీ / రవాణా చేయడం జరిగింది.
కోవిడ్ నిర్వహణ సవాళ్లను పరిష్కరించడంలో భారతదేశానికి మద్దతుగా, అంతర్జాతీయ విరాళాలు, కోవిడ్-19 ఉపశమన వైద్య సామాగ్రి, పరికరాల ద్వారా, 2021 ఏప్రిల్, 20వ తేదీ నుంచి భారతదేశం పట్ల సద్భావన స్ఫూర్తితో, అంతర్జాతీయ సమాజం, సహాయం చేస్తోంది.
దేశంలో అసాధారణంగా పెరుగుతున్న కోవిడ్ వ్యాప్తి ని అరికట్టడానికి భారతదేశం చేస్తున్న ప్రయత్నాలను పెంపొందించడానికి, వివిధ దేశాలు / సంస్థల నుండి లభిస్తున్న అంతర్జాతీయ సహాయాన్ని వేగంగా అందించడానికి, భారతదేశంలోని వివిధ మంత్రిత్వ శాఖలు / విభాగాలు "మొత్తం ప్రభుత్వం" అనే విధానం క్రింద క్రమబద్ధీకరించబడిన, సమగ్ర యంత్రాంగం ద్వారా సజావుగా సహకరిస్తున్నాయి.
2021 ఏప్రిల్, 27వ తేదీ నుంచి 2021 మే, 11వ తేదీ వరకు రోడ్డు మరియు విమాన మార్గాల ద్వారా, మొత్తం మీద, 9,284 ఆక్సిజన్ కాన్సన్ట్రేటర్లు; 7,033 ఆక్సిజన్ సిలిండర్లు; 19 ఆక్సిజన్ ఉత్పత్తి ప్లాంట్లు; 5,933 వెంటిలేటర్లు / బి-పి.ఏ.పి. లతో పాటు దాదాపు 3.44 లక్షల రెమ్డెసివిర్ ఇంజక్షన్లు పంపిణీ / రవాణా చేయడం జరిగింది.
యు.కె; ఈజిప్ట్; కువైట్; దక్షిణ కొరియా దేశాల నుంచి 2021 మే, 11వ తేదీన అందుకున్న ప్రధాన వస్తువులు:ఆక్సిజన్ కాన్సెన్ ట్రేటర్లు: 30 + 50 = 80ఆక్సిజన్ సిలిండర్లు: 300 + 1,290 = 1,590వెంటిలేటర్లు / బి-పిఏ.పి. / సి-పి.ఏ.పి. : 20
దేశంలోని వివిధ రాష్ట్రాలు / కేంద్రపాలిత ప్రాంతాలకు సహాయ సామాగ్రిని వెంటనే సమర్థవంతంగా కేటాయించి, సక్రమంగా రవాణా చేసే విధంగా మొత్తం ప్రక్రియను క్రమం తప్పకుండా సమగ్రంగా పర్యవేక్షించడం కోసం కేంద్ర ఆరోగ్య మంత్రిత్వ శాఖ ఒక ప్రత్యేక కేంద్రాన్ని ఏర్పాటు చేసింది. విదేశాల నుండి కోవిడ్ సహాయం కోసం గ్రాంట్లు, సహాయ సామగ్రి, విరాళాల రూపంలో అందుతున్న సహాయాన్ని స్వీకరించి, కేటాయింపులను సమన్వయం చేయడానికి ప్రత్యేకంగా ఏర్పాటు చేసిన సమన్వయ కేంద్రం 2021 ఏప్రిల్, 26వ తేదీ నుంచి పనిచేయడం ప్రారంభించింది. ఇందు కోసం, ఆరోగ్య మంత్రిత్వ శాఖ ఒక ప్రామాణిక నిర్వహణ విధానాన్ని రూపొందించి, 2021 మే, 2వ తేదీ నుంచి అమలు చేస్తోంది.
ఫోటో - 1 : కువైట్ నుంచి ఐ.ఎన్.ఎస్ కొచ్చి నౌకలో వచ్చిన, 60 మెట్రిక్ టన్నుల లిక్విడ్ మెడికల్ ఆక్సిజన్ తో నింపిన 3 ఐ.ఎస్.ఓ. ఆక్సిజన్ ట్యాంకులతో పాటు, 800 ఆక్సిజన్ సిలిండర్లు, 2 హై-ఫ్లో ఆక్సిజన్ కాన్సంట్రేటర్ల వంటి వైద్య ఉపశమన సామాగ్రిని, నిన్న న్యూ మంగుళూరు ఓడరేవు వద్ద దించారు. ఈ సామగ్రిని వివిధ రాష్ట్రాలకు పంపిణీ చేయవలసి ఉంది.
ఫోటో - 2 : కువైట్ నుంచి ఐ.ఎన్.ఎస్. టాబర్ నౌకలో వచ్చిన, 40 మెట్రిక్ టన్నుల లిక్విడ్ మెడికల్ ఆక్సిజన్ తో నింపిన 2 ఐ.ఎస్.ఓ. ఆక్సిజన్ ట్యాంకులతో పాటు, 600 ఆక్సిజన్ సిలిండర్ల వంటి వైద్య ఉపశమన సామాగ్రిని, నిన్న న్యూ మంగుళూరు ఓడరేవు వద్ద దించారు. ఈ సామగ్రిని వివిధ రాష్ట్రాలకు పంపిణీ చేయవలసి ఉంది.
ఫోటో - 3 : అమెరికాకు నుంచి 78,595 రెమ్డెసివిర్ ఇంజెక్షన్లు, నిన్న రాత్రి ముంబై విమానాశ్రయానికి చేరుకున్నాయి. వీటిని వివిధ రాష్ట్రాలకు పంపిణీ చేస్తున్నారు.
ప్రధాన మంత్రి కార్యాలయం
యుపిఎస్సి సివిల్ సర్వీసుల పరీక్షలలో విజయం సాధించిన వారికి అభినందనలు తెలిపిన ప్రధానమంత్రి శ్రీ నరేంద్ర మోదీ
యుపిఎస్సి సివిల్ సర్వీసులలో విజయం సాధించిన అభ్యర్థులకు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఇందుకు సంబంధించి ట్విట్టర్ద్వారా పలు సందేశాలు ఇస్తూ ఆయన,
యుపిఎస్ సి సివిల్ సర్వీసు పరీక్షలలో విజయం సాధించిన విద్యార్ధులకు అభినందనలు. సంతృప్తికరమైన, ఉత్తేజభరితమైన ప్రజాసేవ కెరీర్ మీకోసం ఎదురుచూస్తోంది. ఈ పరీక్షలలో విజయం సాధించిన వారు కీలక పాలనాపరమైన పాత్రలలో పనిచేయనున్నారు. అది కూడా దేశ కీలక ప్రయాణంలో మీరు ఈ బాధ్యతలు నిర్వర్తించనున్నారు.
యుపిఎస్సి పరీక్షలలో విజయం సాధించలేకపోయిన యువ మిత్రులకు నేను ఒక విషయం చెప్పదలచుకున్నాను. అదేమంటే, మీరంతా ఎంతో ప్రతిభ కలవారు.మరిన్ని ప్రయత్నాలు ఉండనే ఉన్నాయి.
అదే సమయంలో ఇండియాలో వైవిధ్యంతోకూడిన అవకాశాలు ఎదురుచూస్తున్నాయి. మీరు ఏం చేయాలని నిర్ణయించుకున్నాదానికి నా అభినందనలు. అని ప్రధానమంత్రి తన సందేశంలో పేర్కొన్నారు.
ప్రధాన మంత్రి కార్యాలయం
అత్యధిక ఆదాయార్జనపై ‘హెచ్ఎఎల్’కు ప్రధానమంత్రి ప్రశంస
హెచ్ఎఎల్ సంస్థ 2022-23 ఆర్థిక సంవత్సరంలో దాదాపు రూ.26,500 కోట్ల  అత్యధిక ఆదాయం ఆర్జించడంపై ఆ సంస్థ సిబ్బంది మొత్తాన్నీ ప్రధానమంత్రి శ్రీ నరేంద్ర మోదీ ప్రశంసించారు. కాగా, గత ఆర్థిక సంవత్సరంలో ఈ సంస్థ రూ.24,620 కోట్లు ఆర్జించగా, ఈ ఏడాది కార్యకలాపాల ద్వారా ఆదాయంలో 8 శాతం వృద్ధిని సాధించింది.
దీనిపై హెచ్ఎఎల్ సంస్థ ట్వీట్కు స్పందనగా పంపిన సందేశంలో:
“ఇది చాలా అరుదైన విజయం! ఈ మేరకు అద్భుతమైన నిబద్ధత, ఉత్సాహం ప్రదర్శించిన హెచ్ఎఎల్ బృందం మొత్తానికీ నా అభినందనలు తెలియజేస్తున్నాను” అని ప్రధానమంత్రి పేర్కొన్నారు.